Vigtig juridisk meddelelse

|

32004D0803

Europa-Parlamentets og Rådets afgørelse nr. 803/2004/EF af 21. april 2004 om EF-handlingsprogrammet (2004-2008) om forebyggelse og bekæmpelse af vold mod børn, unge og kvinder og om beskyttelse af ofre og risikogrupper (Daphne II-programmet)

EU-Tidende nr. L 143 af 30/04/2004 s. 0001 - 0008

		Europa-Parlamentets og Rådets afgørelse nr. 803/2004/EFaf 21. april 2004om EF-handlingsprogrammet (2004-2008) om forebyggelse og bekæmpelse af vold mod børn, unge og kvinder og om beskyttelse af ofre og risikogrupper (Daphne II-programmet)EUROPA-PARLAMENTET OG RÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 152,under henvisning til forslag fra Kommissionen,under henvisning til udtalelse fra Det Europæiske Økonomiske og Sociale Udvalg [1],under henvisning til udtalelse fra Regionsudvalget [2],efter proceduren i traktatens artikel 251 [3], ogud fra følgende betragtninger:(1) Fysisk, seksuel og psykologisk vold mod børn, unge og kvinder, og trusler om sådanne handlinger, tvang eller vilkårlig frihedsberøvelse både offentligt og privat, er en krænkelse af deres ret til liv, sikkerhed, frihed, værdighed og fysisk og emotionel integritet og en alvorlig trussel mod ofrenes fysiske og mentale sundhed. Virkningerne af disse former for vold er så udbredte i hele EU, at de udgør et reelt sundhedsproblem og er en hindring for udøvelse af borgerrettigheder på sikker, fri og retfærdig måde.(2) Det er vigtigt og nødvendigt at erkende voldens alvorlige umiddelbare og mere langsigtede virkninger for enkeltpersoner, familier og samfund, navnlig for sundhed, psykisk og social udvikling og for de berørtes lige muligheder samt de høje sociale og økonomiske omkostninger for samfundet som helhed.(3) Ifølge Verdenssundhedsorganisationens (WHO's) definition er sundhed en tilstand af fuldstændigt fysisk, mentalt og socialt velvære og ikke blot fravær af sygdom eller svagelighed. I en WHO-resolution vedtaget på den 49. generalforsamling i Genève i 1996 hedder det, at vold er et af de største problemer for folkesundheden i hele verden. I en rapport, World report on violence and health, der blev fremlagt af WHO i Bruxelles den 3. oktober 2002, anbefales det, at man fremmer primære forebyggelsesaktioner, at man styrker foranstaltningerne til fordel for voldsofre og øger samarbejdet og udvekslingen af oplysninger om forebyggelse af vold.(4) Disse principper er nedfældet i talrige konventioner, erklæringer og protokoller, som er vedtaget af de mest betydningsfulde internationale organisationer og institutioner som f.eks. De Forenede Nationer, Den Internationale Arbejdsorganisation, verdenskvindekonferencen og verdenskongressen til bekæmpelse af seksuel udnyttelse af børn i kommercielt øjemed. Det betydningsfulde arbejde, der på dette område udføres af internationale organisationer, bør suppleres af en indsats fra Fællesskabets side. Det hedder således i traktatens artikel 3, stk. 1, litra p), at Fællesskabets virke skal indebære bidrag til opnåelse af et højt sundhedsbeskyttelsesniveau.(5) Den Europæiske Unions charter om grundlæggende rettigheder [4] bekræfter bl.a. retten til et liv i værdighed, lighed og solidaritet. Det indeholder en række specifikke bestemmelser til beskyttelse og fremme af fysisk og mental integritet, ligestilling mellem mænd og kvinder, børns rettigheder og ikke-forskelsbehandling samt til forhindring af umenneskelig eller nedværdigende behandling, slaveri og tvangsarbejde samt børnearbejde.(6) Kommissionen er af Europa-Parlamentet blevet opfordret til at udarbejde og gennemføre handlingsprogrammer til bekæmpelse af disse former for vold, bl.a. i Europa-Parlamentets beslutninger af henholdsvis 19. maj 2000 om Kommissionens meddelelse til Rådet og Europa-Parlamentet om fremtidige initiativer i kampen mod handel med kvinder [5] og af 20. september 2001 om skamfering af kvinders kønsorganer [6].(7) Handlingsprogrammet, iværksat ved Europa-Parlamentets og Rådets afgørelse nr. 293/2000/EF af 24. januar 2000 om vedtagelse af et EF-handlingsprogram (Daphne-programmet) (2000-2003) om forebyggende foranstaltninger til bekæmpelse af vold mod børn, unge og kvinder [7], har medvirket til at øge bevidstheden i EU og øge og konsolidere samarbejdet mellem de organisationer i medlemsstaterne, som er aktive inden for bekæmpelse af vold.(8) Daphne-programmet har givet anledning til en overvældende respons og opfylder helt klart et påtrængende behov hos de frivillige organisationer. De finansierede projekter er allerede begyndt at have en forstærkende virkning på arbejdet i ngo'er og relevante institutioner i Europa. Dette program har allerede bidraget væsentligt til udviklingen af en EU-politik vedrørende bekæmpelse af vold, menneskehandel, seksuelt misbrug og pornografi med virkninger langt uden for EU's grænser, som nævnt i midtvejsevalueringen af Daphne-programmet.(9) I sin beslutning af 4. september 2002 om midtvejsrevisionen af Daphne-programmet [8], understreger Europa-Parlamentet, at programmet imødekommer væsentlige behov for effektive strategier til bekæmpelse af vold, og at det bør videreføres efter 2003, og opfordrer Kommissionen til at fremlægge et forslag til et nyt handlingsprogram på grundlag af erfaringerne siden 1997, hvortil der bevilges et passende rammebeløb.(10) Det er ønskeligt at sikre fortsættelsen af de projekter, der støttes af Daphne-programmet, at bygge videre på de høstede erfaringer og give mulighed for at fremme europæiske foranstaltninger på grundlag af disse erfaringer, og med dette for øje er det nødvendigt at vedtage endnu en fase for programmet, i det følgende benævnt "Daphne II-programmet".(11) Fællesskabet kan bidrage til at forbedre de foranstaltninger til forebyggelse af vold, herunder misbrug og seksuel udnyttelse af børn, unge og kvinder, samt beskyttelse af voldsofre og risikogrupper, der først og fremmest bør træffes af medlemsstaterne, ved at sprede og udveksle information og erfaringer, fremme en innovativ strategi, opstille fælles prioriteringer, udvikle netværk, hvor der er anledning til det, udvælge projekter på fællesskabsplan samt ved at motivere og mobilisere alle berørte parter. Disse foranstaltninger bør også omfatte børn og kvinder, der er kommet til en medlemsstat som led i menneskehandel. Fællesskabet kan også gøre opmærksom på og stimulere god praksis.(12) Daphne II-programmet kan tilføre merværdi ved at gøre opmærksom på og stimulere god praksis, ved at opfordre til nytænkning og ved udveksling af erfaringer om de foranstaltninger, der træffes i medlemsstaterne, herunder udveksling af information vedrørende de forskellige love og sanktioner og de opnåede resultater. Af hensyn til opnåelse af programmets målsætninger og til en så effektiv anvendelse af de disponible midler som muligt foretages der en omhyggelig udvælgelse af aktionsområder, idet der vælges projekter, hvor en fællesskabsindsats giver ekstra fordele, og som indeholder forslag og idéer til, hvorledes nye former for forebyggelse og bekæmpelse af vold kan afprøves og resultaterne heraf spredes som led i en tværfaglig strategi.(13) Målene for den påtænkte foranstaltning, nemlig at forebygge og bekæmpe alle former for vold mod børn, unge og kvinder, kan ikke i tilstrækkelig grad opfyldes af medlemsstaterne og kan derfor bedre virkeliggøres på fællesskabsplan, da der er behov for en koordineret og tværfaglig metode, der tilgodeser fastlæggelsen af tværnationale rammer for uddannelse, oplysning, undersøgelser og udveksling af god praksis, samt udvælgelse af fællesskabsdækkende projekter; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål.(14) Daphne II-programmet bør løbe over fem år for at give tilstrækkelig tid til, at de foranstaltninger, der skal iværksættes, kan opfylde målsætningerne, og at erfaringerne kan indsamles og integreres i god praksis i hele Den Europæiske Union.(15) De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [9].(16) I denne afgørelse fastlægges der for hele programmets varighed en finansieringsramme, der som omhandlet i punkt 33 i den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren [10] udgør det primære referencegrundlag for budgetmyndigheden inden for rammerne af den årlige budgetprocedure —TRUFFET FØLGENDE AFGØRELSE:Artikel 1Emne og anvendelsesområdeAnden fase af Daphne-programmet til forebyggelse og bekæmpelse af alle former for vold mod børn, unge og kvinder, og til beskyttelse af ofre og risikogrupper ("Daphne II-programmet") iværksættes hermed for perioden 1. januar 2004 til 31. december 2008. Programmet kan forlænges.I forbindelse med Daphne II-programmet omfatter begrebet "børn" unge op til 18 år, hvilket er i overensstemmelse med internationale instrumenter vedrørende børns rettigheder.Projekter med foranstaltninger specielt udformet for modtagergrupper som f.eks. "teenagere" (13-19 årige) eller personer i alderen 12 til 25 år, vil imidlertid blive betragtet som værende rettet mod gruppen "unge".Artikel 2Programmets målsætninger1. Daphne II-programmet skal bidrage til den generelle målsætning at yde borgerne en høj grad af beskyttelse mod vold, herunder beskyttelse af den fysiske og mentale sundhed.Programmets målsætning er at forebygge og bekæmpe alle former for vold i offentlige og private sfærer mod børn, unge og kvinder ved at træffe forebyggende foranstaltninger og yde støtte til ofre og risikogrupper, herunder navnlig forebyggelse af fremtidig udsættelse for vold. Det sigter yderligere mod at bistå og tilskynde ikke-statslige og andre organisationer, der er aktive på dette område.2. Hensigten med de foranstaltninger, der skal gennemføres under Daphne II-programmet, og som er anført i bilaget, er følgende:a) at fremme tværnationale foranstaltninger:i) at opstille tværfaglige netværk, navnlig til støtte for voldsofre og risikogrupperii) at sikre udvidelsen af videnbasen, udveksling af oplysninger og fastlæggelse og udbredelse af god praksis, herunder uddannelse, studiebesøg og personaleudvekslingiii) at skabe bevidsthed om vold blandt målgrupper som f.eks. specifikke faggrupper, kompetente myndigheder og udvalgte sektorer i den brede befolkning med henblik på både at øge forståelsen og bekæmpe accepten af vold samt at fremme støtten til ofrene og at anmelde voldssager til de kompetente myndighederiv) at studere voldsrelaterede fænomener og muligheder for forebyggelse, at undersøge og tackle de grundlæggende årsager til vold på alle niveauer af samfundetb) at iværksætte supplerende foranstaltninger, som Kommissionen tager initiativ til, som f.eks. undersøgelser, udformning af indikatorer, dataindsamling, udarbejdelse af køns- og aldersspecifikke statistikker, seminarer, ekspertmøder eller andre aktiviteter, der tjener til at styrke programmets videnbase og formidle de oplysninger og resultater, man når frem til i dette program.Artikel 3Deltagelse i programmet1. Daphne II-programmet skal være åbent for deltagelse af offentlige og private organisationer og offentlige institutioner (lokale myndigheder på relevant plan, universitetsinstitutter og forskningscentre), som arbejder med forebyggelse og bekæmpelse af vold mod børn, unge og kvinder, med beskyttelse mod disse former for vold, med at yde støtte til ofre, med at gennemføre målrettede foranstaltninger, der fører til større afstandtagen fra disse former for vold, eller som tilskynder til at ændre holdning og adfærd over for sårbare grupper og voldsofre.2. Programmet er åbent for deltagelse af:a) de tiltrædende stater, som underskrev tiltrædelsestraktaten den 16. april 2003b) EFTA/EØS-landene i overensstemmelse med de betingelser, der er fastsat i EØS-aftalenc) Rumænien og Bulgarien, hvor betingelserne for deltagelse fastsættes i henhold til de respektive Europaaftaler, tillægsprotokollerne til disse aftaler og de respektive associeringsråds afgørelserd) Tyrkiet, hvor betingelserne for deltagelse fastsættes i henhold til rammeaftalen mellem Det Europæiske Fællesskab og Republikken Tyrkiet om de generelle principper for Republikken Tyrkiets deltagelse i Fællesskabets programmer [11].3. For at modtage finansiel støtte under programmet skal projekterne omfatte mindst to medlemsstater, have en maksimal løbetid på to år og tage sigte på at opfylde de målsætninger, der er nævnt i artikel 2.Artikel 4Foranstaltninger under programmetDaphne II-programmet omfatter følgende foranstaltninger:a) fastlæggelse og udveksling af bedste praksis og faglige erfaringer, bl.a. med henblik på at iværksætte forebyggende foranstaltninger og hjælpe ofreneb) kortlægning, undersøgelser og forskningc) arbejde i marken med inddragelse af støttemodtagere, navnlig børn og unge, i alle faser af projektets udformning, gennemførelse og evalueringd) oprettelse af bæredygtige tværfaglige netværke) uddannelse samt udformning af undervisningspakkerf) udvikling og gennemførelse af behandlingsprogrammer for og støtte til dels ofre og udsatte personer og dels voldsmænd, samtidig med at ofres sikkerhed garanteresg) udformning og gennemførelse af bevidsthedsskabende foranstaltninger rettet mod specifikke målgrupper, udformning af materiale til supplering af det, der allerede findes, eller tilpasning og anvendelse af eksisterende materiale i andre geografiske områder eller til andre målgrupperh) udbredelse af resultaterne af de to Daphne-programmer, så de kan tilpasses, overføres og anvendes af andre støttemodtagere eller i andre geografiske områderi) vurdering og udvikling af foranstaltninger, der bidrager til positiv behandling af personer, som er udsat for vold, dvs. foranstaltninger som bidrager til en strategi, der tilskynder til respekt for disse personer og fremmer deres trivsel og selvudfoldelse.Artikel 5Finansiering1. Finansieringsrammen for gennemførelsen af Daphne II-programmet for perioden 1. januar 2004 til 31. december 2008 er på 50 mio. EUR, hvoraf 29 mio. EUR omfatter perioden frem til 31. december 2006.For perioden, der følger den 31. december 2006 anses beløbet for godkendt, hvis det for denne fase er i overensstemmelse med de finansielle overslag, der gælder for den periode, der begynder i 2007.2. De årlige bevillinger godkendes af budgetmyndigheden inden for rammerne af det finansielle overslag.3. Finansieringsafgørelserne indebærer, at der indgås finansieringsaftaler mellem Kommissionen og støttemodtagerne.4. Det tilskud, der ydes over fællesskabsbudgettet, må ikke overstige 80 % af de samlede projektomkostninger.Dog kan de supplerende foranstaltninger som omhandlet i artikel 2, stk. 2, litra b), finansieres med op til 100 %, med forbehold af et loft på 15 % af programmets samlede årlige bevilling.Artikel 6Programmets gennemførelse1. Kommissionen er ansvarlig for Daphne II-programmets forvaltning og gennemførelse og sikrer, at samtlige resultater og produkter, der finansieres af dette program, er gratis tilgængelige i elektronisk form.2. Kommissionen sikrer, at der tages ligeligt hensyn til de tre målgrupper, nemlig børn, unge og kvinder, hvad angår programmets gennemførelse.3. De foranstaltninger, der vedrører den årlige arbejdsplan, og som er nødvendige for gennemførelsen af denne afgørelse, vedtages efter forvaltningsproceduren i artikel 7, stk. 2.4. De foranstaltninger, der vedrører alle andre spørgsmål, og som er nødvendige for gennemførelsen af denne afgørelse, vedtages efter rådgivningsproceduren i artikel 7, stk. 3.Artikel 7Udvalg1. Kommissionen bistås af et udvalg.2. Når der henvises til dette stykke, anvendes artikel 4 og 7 i afgørelse 1999/468/EF, jf. dennes artikel 8.Perioden i artikel 4, stk. 3, i afgørelse 1999/468/EF, fastsættes til to måneder.3. Når der henvises til dette stykke, anvendes artikel 3 og 7 i afgørelse 1999/468/EF, jf. dennes artikel 8.4. Udvalget vedtager selv sin forretningsorden.Artikel 8Kontrol og evaluering1. Kommissionen træffer de nødvendige foranstaltninger for at sikre kontrol og løbende evaluering af Daphne II-programmet under hensyntagen til de generelle og særlige målsætninger, der henvises til i artikel 2 og de særlige målsætninger i bilaget.2. Senest den 1. juni 2006 forelægger Kommissionen en evalueringsrapport for Europa-Parlamentet og Rådet, hvori man vurderer relevansen, nytten, bæredygtigheden, virkningerne og effektiviteten af de Daphne II-aktiviteter, der på det tidspunkt er gennemført. Denne rapport indeholder en forhåndsevaluering til støtte for eventuelle fremtidige foranstaltninger. Derudover forelægger Kommissionen, sideløbende med fremlæggelsen af det foreløbige budgetforslag for 2007, budgetmyndigheden en gennemgang af den kvalitative og kvantitative evaluering af resultaterne set i forhold til den årlige gennemførelsesplan.I forbindelse med budgetbehandlingen for 2007 aflægger Kommissionen senest inden den 1. juni 2006 rapport om overensstemmelsen mellem beløbet for 2007-2008 og de nye finansielle overslag. Om nødvendigt tager Kommissionen i forbindelse med budgetbehandlingen for 2007-2008 de nødvendige skridt til at sikre, at de årlige bevillinger er i overensstemmelse med de nye finansielle overslag.3. Kommissionen forelægger ved Daphne II-programmets afslutning en endelig rapport for Europa-Parlamentet og Rådet. Denne rapport skal bl.a. indeholde oplysninger om det arbejde, der er udført i forbindelse med de i afsnit II, litra c), i bilaget omhandlede foranstaltninger, som et grundlag for at vurdere behovet for yderligere politisk handling.4. Kommissionen skal også sende de i stk. 2 og 3 nævnte rapporter til Det Europæiske Økonomiske og Sociale Udvalg og til Regionsudvalget.Artikel 9IkrafttrædenDenne afgørelse træder i kraft på dagen for offentliggørelsen i Den Europæiske Unions Tidende.Udfærdiget i Strasbourg, den 21. april 2004.På Europa-Parlamentets vegneP. CoxFormandPå Rådets vegneD. RocheFormand[1] EUT C 208 af 3.9.2003, s. 52.[2] EUT C 256 af 24.10.2003, s. 85.[3] Europa-Parlamentets udtalelse af 3.9.2003 (endnu ikke offentliggjort i EUT), Rådets fælles holdning af 1.12.2003 (EUT C 54 E af 2.3.2004, s. 1) og Europa-Parlamentets holdning af 9.3.2004 (endnu ikke offentliggjort i EUT) og Rådets afgørelse af 30.3.2004.[4] EFT C 364 af 18.12.2000, s. 1.[5] EFT C 59 af 23.2.2001, s. 307.[6] EFT C 77 E af 28.3.2002, s. 126.[7] EFT L 34 af 9.2.2000, s. 1.[8] EUT C 272 E af 13.11.2003, s. 390.[9] EFT L 184 af 17.7.1999, s. 23.[10] EFT C 172 af 18.6.1999, s. 1. Ændret ved Europa-Parlamentets og Rådets afgørelse 2003/429/EF (EUT L 147 af 14.6.2003, s. 25).[11] EUT L 61 af 2.3.2002, s. 29.--------------------------------------------------BILAGSÆRLIGE MÅLSÆTNINGER OG FORANSTALTNINGERI. TVÆRNATIONALE FORANSTALTNINGER1. Fastlæggelse og udveksling af bedste praksis og erfaringerMålsætning:at støtte og fremme udveksling, tilpasning og anvendelse af god praksis til brug i andre sammenhænge eller geografiske områderAt stimulere og fremme udvekslingen af god praksis på fællesskabsplan i forbindelse med beskyttelse af og støtte til børn, unge og kvinder — ofre eller risikogrupper — med særlig vægt på følgende områder:a) forebyggelse (generelt eller rettet mod særlige målgrupper)b) beskyttelse af og støtte til ofre (psykolog- og lægehjælp, socialhjælp, skolehjælp, juridisk bistand, logi, overflytning og beskyttelse af ofre, uddannelse og reintegrering i samfundet og arbejdslivet)c) procedurer til varetagelse af børns tarv, herunder navnlig dem, der er ofre for prostitution, unges og kvinders tarv, når disse er voldsofred) måling af den reelle virkning af de forskellige voldsformer for ofrene og samfundet i Europa, så dette fænomen kan modvirkes på rette vis.2. Kortlægning, undersøgelser og forskningMålsætning:at studere voldsrelaterede fænomenerAt støtte forskningsaktiviteter, køns- og aldersspecifikke undersøgelser og kortlægninger på området vold for bl.a.:a) at udforske og vurdere forskellige årsager, omstændigheder og mekanismer i forbindelse med voldens opståen og tiltagen, herunder påtvungne handlinger, f.eks. tiggeri og tyverib) at analysere og sammenligne eksisterende forebyggelses- og beskyttelsesmodellerc) at udvikle forebyggelses- og beskyttelsespraksisd) at vurdere virkningen af vold, også med hensyn til sundhed, både på ofre og på samfundet som helhed, herunder de økonomiske omkostningere) at undersøge muligheden for at indsætte filtre, som gør det umuligt at videreformidle børnepornografi på internettetf) at iværksætte undersøgelser vedrørende børn, der er ofre for prostitution, med henblik på at bidrage til at undgå dette fænomen ved at skabe bedre viden om risikofaktorerne.3. Arbejde i marken med inddragelse af støttemodtagerneMålsætning:aktiv gennemførelse af prøvede metoder til forebyggelse af og beskyttelse mod voldAt støtte iværksættelse af metoder, uddannelsesmoduler og bistand (psykologisk, lægelig, social, skolemæssig, juridisk og i forbindelse med reintegrering) med direkte inddragelse af støttemodtagerne.4. Etablering af bæredygtige tværfaglige netværkMålsætning:at støtte og anspore både ikke-statslige organisationer (ngo'er) og andre organisationer, herunder lokale myndigheder (på relevant plan), der arbejder med bekæmpelse af vold, til at samarbejdeAt støtte etablering og styrkelse af tværfaglige netværk og at opmuntre og støtte samarbejdet mellem ngo'er og de forskellige organisationer og offentlige organer med henblik på at øge viden om og forståelse af hinandens roller samt at yde omfattende tværfaglig støtte til voldsofre og risikogrupper.Disse netværk skal navnlig iværksætte aktiviteter med henblik på at løse voldsproblemet, der sigter mod:a) at opstille fælles rammer for analyse af vold, herunder en definition af forskellige former for vold, årsagerne til vold og alle følgevirkningerne heraf, samt for gennemførelsen af hensigtsmæssige tværsektoriale foranstaltningerb) at vurdere forskellige typer af og effektiviteten af foranstaltninger og praksis til forebyggelse og påvisning af vold samt til støtte for voldsofre, navnlig for at sikre, at de aldrig mere udsættes for voldc) at fremme aktiviteter til løsning af dette problem på såvel internationalt som nationalt niveau.5. Uddannelse og udformning af undervisningspakkerMålsætning:udformning af undervisningspakker om forebyggelse af vold og positiv behandlingAt udforme og afprøve undervisningspakker og foranstaltninger til forebyggelse af vold mod børn, unge og kvinder, om positiv behandling samt om konfliktstyring, til brug i skoler og voksenuddannelsesinstitutioner, sammenslutninger, erhvervsvirksomheder, offentlige institutioner og ikke-statslige organisationer.6. Udvikling og gennemførelse af behandlingsprogrammerMålsætning:udvikling og gennemførelse af behandlingsprogrammer dels for ofre og udsatte personer, såsom børn og unge, der er vidne til vold i hjemmet, og dels for voldsmænd med henblik på forebyggelse af voldAt påvise mulige årsager, omstændigheder og mekanismer i forbindelse med voldens opståen og tiltagen, herunder evt. hvad der karakteriserer og motiverer voldsmænd og personer, der benytter vold i kommercielt øjemed som f.eks. seksuel eller ikke-seksuel udnyttelse.At tilrettelægge, afprøve og gennemføre behandlingsprogrammer baseret på resultater af ovennævnte.7. Bevidsthedsskabende foranstaltninger rettet mod specifikke målgrupperMålsætning:at øge bevidstheden om og forståelsen af vold og forebyggelse af vold mod børn, unge og kvinder med det formål at bekæmpe accepten af vold, at yde støtte til ofre og udsatte grupper og at fremme rapportering af voldssagerFølgende foranstaltninger er, blandt andre, støtteberettigede:a) udvikling og gennemførelse af oplysende og bevidsthedsskabende foranstaltninger med sigte på børn, unge og kvinder, navnlig om de potentielle farer for vold og måder at undgå dem på; andre målgrupper kunne være specifikke faggrupper som f.eks. lærere, undervisere, læger, ungdomsledere eller socialarbejdere, advokater, politimyndigheder, medier osv.b) udvikling af fællesskabsdækkende informationskilder til støtte og oplysning for ngo'er og offentlige organer om offentligt tilgængelige oplysninger, som er relevante for voldsproblematikken, metoderne til forebyggelse af vold og rehabilitering af ofre, samlet af statslige, ikke-statslige, akademiske og andre kilder; dette skulle gøre det muligt at integrere disse informationer i alle relevante informationssystemerc) tilskyndelse til foranstaltninger og specifikke tjenester med henblik på at øge anmeldelserne til myndighederne af vold og diverse former for handel med børn, unge og kvinder med henblik på seksuel og ikke-seksuel udnyttelsed) fremme af informationskampagner i massemedierne, hvor der tages afstand fra voldshandlinger og slås til lyd for, at ofrene skal støttes ved at tilbyde dem psykologisk, moralsk og konkret hjælp.Udarbejdelse af materiale som supplement til det, der allerede findes, eller tilpasning og anvendelse af eksisterende materiale i andre geografiske områder eller til andre målgrupper skal fremmes.II. SUPPLERENDE FORANSTALTNINGERMed henblik på at sikre, at alle programmets aspekter er dækket helt, selv i mangel af forslag — eller egnede forslag — på et givet område, gennemfører Kommissionen mere proaktive foranstaltninger for at udfylde eventuelle huller.Derfor vil programmet finansiere supplerende foranstaltninger, som Kommissionen tager initiativ til, bl.a. på følgende områder:a) muliggørelse af opstilling af indikatorer for vold, således at virkningen af politikker og projekter kan måles. Dette skal baseres på indhøstede erfaringer om alle former for vold mod børn, unge og kvinderb) etablering af en procedure til regelmæssig og bæredygtig dataindsamling, om muligt med Eurostats bistand, med henblik på en mere nøjagtig kvantificering af vold i EUc) omsætning til politisk problemformulering, hvor det er muligt, på baggrund af det arbejde, der udføres i finansierede projekter med henblik på forslag til fælles politikker til bekæmpelse af vold på fællesskabsplan og styrkelse af retspraksisd) analyse og evaluering af de finansierede projekter med henblik på forberedelse af et europæisk år for bekæmpelse af volde) spredning i hele Europa af de former for god praksis, der udspringer af finansierede projekter, dette kan opnås ved forskellige midler:i) ved udarbejdelse og distribution af trykt materiale, cd-rom'er, videofilm og internetsider, samt gennemførelse af reklamekampagner og udsendelse af reklamespotii) ved støtte til eller organisering af udvekslinger af erfarent personale mellem organisationerne med henblik på bistand ved gennemførelse af nye løsninger eller former for praksis, der har vist sig effektive andre stederiii) ved at gøre det muligt for en enkelt ngo at anvende, tilpasse eller overføre resultater fra de to Daphne-programmer til et andet EU-område eller en anden kategori af støttemodtageriv) oprettelse af en servicetjeneste til bistand for ngo'er, især dem som deltager for første gang, med henblik på udarbejdelse af deres projekter, skabe forbindelser til andre partnere og anvende og nyde gavn af Daphne-programmernev) ved at samarbejde så tæt som muligt med massemediernef) afholdelse af seminarer for alle involverede i finansierede projekter med henblik på at forbedre forvaltningen og netværksfunktionen samt at støtte udveksling af oplysningerg) gennemførelse af undersøgelser og tilrettelæggelse af ekspertmøder og seminarer i direkte tilslutning til gennemførelse af den foranstaltning, de er en væsentlig del af.Endvidere kan Kommissionen til brug for programmets gennemførelse søge teknisk bistand, der finansieres inden for de generelle finansielle rammer, og, på de samme betingelser, ekspertbistand.--------------------------------------------------


title: 2011/294/EU: Rådets afgørelse af 13. maj 2011 om indgåelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Unionen Comorerne

text:
               21.5.2011

               DA

               Den Europæiske Unions Tidende

               L 134/1

         RÅDETS AFGØRELSE
   af 13. maj 2011
   om indgåelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Unionen Comorerne
   (2011/294/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Den 5. oktober 2006 vedtog Rådet forordning (EF) nr. 1563/2006 om indgåelse af en fiskeripartnerskabsaftale mellem Det Europæiske Fællesskab og Unionen Comorerne (1). Der er knyttet en protokol som bilag til nævnte aftale.

               (2)

               Den Europæiske Union har forhandlet med Unionen Comorerne (i det følgende benævnt »Comorerne«) om en ny protokol, hvorved EU-fartøjer tildeles fiskerimuligheder i de farvande, som fiskerimæssigt hører ind under Unionen Comorernes højhedsområde eller jurisdiktion.

               (3)

               Som resultat af disse forhandlinger blev den nye protokol paraferet den 21. maj 2010 og ændret ved brevveksling den 16. september 2010.

               (4)

               I overensstemmelse med Rådets afgørelse 2010/783/EU (2) er denne nye protokol blevet undertegnet på Unionens vegne den 31. december 2010, og den anvendes midlertidigt.

               (5)

               Den nye protokol bør indgås —

         VEDTAGET DENNE AFGØRELSE:
   Artikel 1
   Protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Unionen Comorerne godkendes på Den Europæiske Unions vegne.
   Artikel 2
   Formanden for Rådet foranstalter på Unionens vegne den notifikation, der er omhandlet i artikel 14 i protokollen (3).
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 13. maj 2011.

            På Rådets vegne

         MARTONYI J.

            Formand

      (1)  EUT L 290 af 20.10.2006, s. 6.

      (2)  EUT L 335 af 18.12.2010, s. 1.

      (3)  Datoen for protokollens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


title: 2008/183/EF: Rådets afgørelse af 28. februar 2008 om beskikkelse af en italiensk suppleant til Regionsudvalget

text:
               4.3.2008

               DA

               Den Europæiske Unions Tidende

               L 59/17

      RÅDETS AFGØRELSE

   af 28. februar 2008
   om beskikkelse af en italiensk suppleant til Regionsudvalget
   (2008/183/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra den italienske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF (1) om beskikkelse af medlemmer af og suppleanter til Regionsudvalget for perioden 26. januar 2006-25. januar 2010.

               (2)

               Der er blevet en plads ledig som suppleant til Regionsudvalget, efter at Rosario CONDORELLIs mandat er udløbet —

         TRUFFET FØLGENDE AFGØRELSE:
   Artikel 1
   Giovanni SPERANZA, Sindaco del Comune di Lamezia Terme, beskikkes som suppleant til Regionsudvalget for den resterende del af mandatperioden, dvs. indtil den 25. januar 2010.
   Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 28. februar 2008.

            På Rådets vegne

         A. VIZJAK

            Formand

      (1)  EUT L 56 af 25.2.2006, s. 75.


title: 2012/490/EU: Kommissionens afgørelse af 24. august 2012 om ændring af bilag I til Europa-Parlamentets og Rådets forordning (EF) nr. 715/2009 om betingelserne for adgang til naturgastransmissionsnet  EØS-relevant tekst

text:
               28.8.2012

               DA

               Den Europæiske Unions Tidende

               L 231/16

         KOMMISSIONENS AFGØRELSE
   af 24. august 2012
   om ændring af bilag I til Europa-Parlamentets og Rådets forordning (EF) nr. 715/2009 om betingelserne for adgang til naturgastransmissionsnet
   (EØS-relevant tekst)
   (2012/490/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 715/2009 af 13. juli 2009 om betingelserne for adgang til naturgastransmissionsnet og om ophævelse af forordning (EF) nr. 1775/2005 (1), særlig artikel 23, stk. 2, og
   ud fra følgende betragtninger:

               (1)

               I forordning (EF) nr. 715/2009 fastsættes der ikke-diskriminerende regler om betingelserne for adgang til naturgastransmissionsnet med det formål at sikre et velfungerende indre marked for gas. I de fleste tilfælde er det ikke økonomisk rationelt og effektivt at dublere gastransmissionssystemerne, og derfor stimuleres konkurrencen på naturgasmarkederne ved hjælp af tredjepartsadgang, der åbner infrastrukturen for alle leverandører på en gennemsigtig måde og uden forskelsbehandling. Den hyppige forekomst af aftalemæssige kapacitetsbegrænsninger, hvor netbrugerne ikke kan få adgang til naturgastransmissionsnettene, selvom der fysisk set er kapacitet nok, er en hindring for gennemførelsen af det indre marked for energi.

               (2)

               Praksis har vist, at selvom visse principper for håndtering af kapacitetsbegrænsninger er taget i brug, f.eks. udbud af afbrydelig kapacitet som foreskrevet i forordning (EF) nr. 1775/2005 af 28. september 2005 om betingelserne for adgang til naturgastransmissionsnet (2) og forordning (EF) nr. 715/2009, hæmmes udviklingen af et velfungerende indre marked for gas stadig af aftalemæssige kapacitetsbegrænsninger i EU's naturgastransmissionsnet. Derfor er der brug for at ændre retningslinjerne for, hvordan procedurerne for håndtering af kapacitetsbegrænsninger skal anvendes i tilfælde af aftalemæssige kapacitetsbegrænsninger. Som fastsat i forordning (EF) nr. 715/2009, artikel 23, stk. 3, bør de foreslåede retningslinjer afspejle forskelle mellem nationale gassystemer, og der kan fastsættes mindstekrav, som skal opfyldes for at opnå ikke-diskriminerende og gennemsigtige netadgangsbetingelser for så vidt angår procedurer for håndtering af kapacitetsbegrænsninger.

               (3)

               Procedurerne for håndtering af kapacitetsbegrænsninger bør anvendes, når der optræder aftalemæssige kapacitetsbegrænsninger, og de tager sigte på at afhjælpe begrænsningerne ved at føre ubrugt kapacitet tilbage til markedet, så den kan blive omfordelt som led i de ordinære tildelingsprocesser.

               (4)

               Ved sammenkoblingspunkter, hvor fysiske kapacitetsbegrænsninger er hyppige, er procedurer for håndtering af kapacitetsbegrænsninger ofte nytteløse. I sådanne tilfælde bør løsningen søges ud fra en netplanlægnings- og investeringsmæssig synsvinkel.

               (5)

               Som fastsat i Europa-Parlamentets og Rådets forordning (EF) nr. 713/2009 (3) har Agenturet for Samarbejde mellem Energireguleringsmyndigheder (»agenturet«) til opgave at overvåge og analysere gennemførelsen af disse retningslinjer. Der er behov for, at transmissionssystemoperatører offentliggør de oplysninger, der er nødvendige for at identificere forekomsten af aftalemæssige kapacitetsbegrænsninger, i en anvendelig form.

               (6)

               Som fastsat i forordning (EF) nr. 715/2009, artikel 24, påhviler det de nationale regulerende myndigheder at sikre, at retningslinjerne efterleves.

               (7)

               For at sikre, at procedurerne for håndtering af kapacitetsbegrænsninger anvendes på den mest effektive måde ved alle sammenkoblingspunkter, og for at maksimere den kapacitet, der står til rådighed i alle tilstødende entry-exit-systemer, er det vigtigt, at der er et tæt samarbejde mellem alle nationale regulerende myndigheder og transmissionssystemoperatører fra forskellige medlemsstater og i hver medlemsstat. De nationale regulerende myndigheder og transmissionssystemoperatører bør bl.a. tage hensyn til bedste praksis og bestræbe sig på at harmonisere procedurer til gennemførelsen af disse retningslinjer. På grundlag af artikel 7 i forordning (EF) nr. 713/2009 bør agenturet og de nationale regulerende myndigheder sikre, at de mest effektive procedurer for håndtering af kapacitetsbegrænsninger gennemføres ved de relevante indfødningspunkter fra og udtagspunkter overalt i Unionen.

               (8)

               Transmissionssystemoperatørerne er i besiddelse af detaljerede oplysninger om den fysiske brug af systemet og bedst i stand til at vurdere de fremtidige gasstrømme; derfor bør de fastsætte en bestemt ekstra kapacitetsmængde, som skal stilles til rådighed ud over den beregnede tekniske kapacitet. Når transmissionssystemoperatørerne udbyder større uafbrydelig kapacitet, end der teknisk set er til rådighed, ved at tage hensyn til scenarier for gasstrømme og aftalte kapaciteter, bør de honoreres for den risiko, de derved løber. Ved fastsættelsen af transmissionssystemoperatørernes indtægter bør denne ekstrakapacitet dog kun tildeles, hvis al anden kapacitet er blevet tildelt, herunder kapaciteten, der fremkommer ved anvendelse af andre procedurer for håndtering af kapacitetsbegrænsninger. Transmissionssystemoperatørerne bør samarbejde tæt om fastsættelsen af den tekniske kapacitet. Når transmissionssystemoperatørerne skal afhjælpe en potentiel situation med fysiske kapacitetsbegrænsninger, bør de anvende den mest omkostningseffektive foranstaltning, herunder enten tilbagekøb af kapacitet eller andre tekniske eller forretningsmæssige foranstaltninger.

               (9)

               Forordning (EF) nr. 715/2009 bør derfor ændres i overensstemmelse hermed.

               (10)

               Foranstaltningerne i denne afgørelse er i overensstemmelse med udtalelse fra det udvalg, der er nedsat i medfør af artikel 51 i Europa-Parlamentets og Rådets direktiv 2009/73/EF (4) —

         VEDTAGET DENNE AFGØRELSE:
   Artikel 1
   Bilag I til forordning (EF) nr. 715/2009 ændres som anført i bilaget til nærværende afgørelse.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.

      Udfærdiget i Bruxelles, den 24. august 2012.

            På Kommissionens vegne

         José Manuel BARROSO

            Formand

      (1)  EUT L 211 af 14.8.2009, s. 36.

      (2)  EUT L 289 af 3.11.2005, s. 1.

      (3)  EUT L 211 af 14.8.2009, s. 1.

      (4)  EUT L 211 af 14.8.2009, s. 94.

      BILAG
      I bilag I til forordning (EF) nr. 715/2009 foretages følgende ændringer:

                  1.

                  Afsnit 2.2 affattes således:
                  »2.2.   Procedurer for håndtering af kapacitetsbegrænsninger i tilfælde af aftalemæssige kapacitetsbegrænsninger

                  2.2.1.   Almindelige bestemmelser

                              1)

                              Bestemmelserne i afsnit 2.2 anvendes på sammenkoblingspunkter mellem indfødnings-udtags-systemer, der støder op til hinanden, uanset om de er fysiske eller virtuelle, og uanset om de er beliggende mellem to eller flere medlemsstater eller inden for den samme medlemsstat, hvis der gælder procedurer for kapacitetsreservation på disse punkter. De kan også finde anvendelse på indfødningspunkter fra og udtagspunkter til tredjelande, hvis den pågældende nationale regulerende myndighed har truffet afgørelse om det. Udtagspunkter til slutforbrugerne og til distributionsnet, indfødningspunkter fra LNG-terminaler og produktionsanlæg samt indfødnings-udtags-punkter fra og til lagerfaciliteter er ikke omfattet af bestemmelserne i afsnit 2.2.

                              2)

                              På grundlag af de oplysninger, som transmissionssystemoperatørerne har offentliggjort i henhold til afsnit 3 i dette bilag, og som i givet fald er valideret af de nationale tilsynsmyndigheder, skal agenturet inden den 1. marts hvert år og første gang i 2014 offentliggøre en overvågningsrapport om kapacitetsbegrænsninger ved sammenkoblingspunkterne, hvori der redegøres for det foregående års salg af uafbrydelig kapacitet og så vidt muligt er taget hensyn til handel med kapacitet på det sekundære marked og anvendelse af afbrydelig kapacitet.

                              3)

                              Ekstrakapacitet, der er frigjort ved hjælp af en af de procedurer for håndtering af kapacitetsbegrænsninger, der er omhandlet i afsnit 2.2.2, 2.2.3, 2.2.4 og 2.2.5, skal den eller de pågældende transmissionssystemoperatører udbyde i den ordinære tildelingsproces.

                              4)

                              De foranstaltninger, der er fastsat i afsnit 2.2.2, 2.2.4 og 2.2.5, gennemføres fra den 1. oktober 2013. Afsnit 2.2.3, punkt 1)-5), finder anvendelse fra den 1. juli 2016.

                        2.2.2.   Kapacitetsforøgelse ved hjælp af en overtegnings- og tilbagekøbsordning

                              1)

                              Transmissionssystemoperatørerne skal foreslå og, når forslaget er godkendt af den nationale regulerende myndighed, iværksætte en incitamentbaseret ordning for overtegning og tilbagekøb med det formål at udbyde uafbrydelig ekstrakapacitet. Før gennemførelsen skal den nationale tilsynsmyndighed rådføre sig med de nationale tilsynsmyndigheder i tilstødende medlemsstater og tage højde for de tilstødende nationale tilsynsmyndigheders udtalelser. Ekstrakapacitet defineres som uafbrydelig kapacitet, der tilbydes oven i den tekniske kapacitet på et sammenkoblingspunkt, der er beregnet på grundlag af denne forordnings artikel 16, stk. 1.

                              2)

                              Formålet med overtegnings- og tilbagekøbsordningen er at give transmissionssystemoperatørerne et incitament til at udbyde ekstrakapacitet, idet der tages hensyn til tekniske forhold som brændværdi, temperatur, forventet forbrug ved det relevante indfødnings-udtags-system og kapaciteten i de tilstødende net. Transmissionssystemoperatørerne skal anvende en dynamisk metode til at nyberegne indfødnings-udtags-systemets tekniske kapacitet eller ekstrakapacitet.

                              3)

                              Overtegnings- og tilbagekøbsordningen skal bygge på et incitamentsystem, der afspejler den risiko, transmissionssystemoperatørerne løber ved at udbyde ekstrakapacitet. Ordningen skal struktureres på en sådan måde, at indtægterne ved salg af ekstrakapacitet og omkostningerne ved tilbagekøbsordningen eller ved foranstaltninger i medfør af punkt 6) deles mellem transmissionssystemoperatørerne og netbrugerne. De nationale tilsynsmyndigheder træffer afgørelse om fordelingen af indtægter og omkostninger mellem transmissionssystemoperatøren og netbrugeren.

                              4)

                              Med det formål at bestemme transmissionssystemoperatørernes indtægter skal den tekniske kapacitet, herunder også returneret kapacitet og efter omstændighederne kapacitet, der frigøres ved at anvende »use it or lose it«-mekanismer (»forbrug eller tab«) på uafbrydelig kapacitet et døgn frem og på langfristet kapacitet, anses for tildelt før en eventuel ekstrakapacitet.

                              5)

                              Ved bestemmelsen af ekstrakapaciteten skal transmissionssystemoperatøren tage hensyn til statistiske scenarier for, hvor store mængder fysisk uudnyttet kapacitet der sandsynligvis på ethvert givet tidspunkt vil være ved sammenkoblingspunkterne. I denne forbindelse skal der også tages hensyn til en risikoprofil for udbud af ekstrakapacitet, der ikke medfører en uforholdsmæssigt stor tilbagekøbsforpligtelse. Overtegnings- og tilbagekøbsordningen skal også anslå sandsynligheden for og udgifterne ved tilbagekøb af kapacitet på markedet, og sikre, at dette afspejles i størrelsen af den ekstrakapacitet, der stilles til rådighed.

                              6)

                              Hvor det er nødvendigt af hensyn til systemintegriteten, skal transmissionssystemoperatørerne anvende en markedsbaseret tilbagekøbsprocedure, der giver netbrugerne mulighed for at udbyde kapacitet. Netbrugerne skal orienteres om den gældende tilbagekøbsprocedure. Anvendelsen af en tilbagekøbsprocedure berører ikke de gældende nødforanstaltninger.

                              7)

                              Inden transmissionssystemoperatørerne anvender en tilbagekøbsprocedure, skal de kontrollere, om systemintegriteten kan opretholdes omkostningseffektivt ved hjælp af andre tekniske eller forretningsmæssige foranstaltninger.

                              8)

                              En transmissionssystemoperatør, der stiller forslag om en overtegnings- og tilbagekøbsordning, skal fremlægge alle relevante data, overslag og modeller for den nationale regulerende myndighed, så denne kan vurdere ordningen. Transmissionssystemoperatøren skal regelmæssigt rapportere til den nationale regulerende myndighed om, hvordan ordningen fungerer, og fremlægge alle relevante oplysninger, når den nationale regulerende myndighed anmoder om det. Den nationale regulerende myndighed kan anmode transmissionssystemoperatøren om at ændre ordningen.

                        2.2.3.   »Use it or lose it«-mekanisme for uafbrydelig kapacitet et døgn frem

                              1)

                              De nationale regulerende myndigheder skal forlange, at transmissionssystemoperatørerne over for hver netbruger på sammenkoblingspunkterne mindst anvender punkt 3)'s regler om ændringer af den oprindelige nominering, hvis agenturets årlige overvågningsrapport, jf. afsnit 2.2.1, punkt 2), viser, at efterspørgslen i forbindelse med kapacitetstildelingen i det år, overvågningsrapporten omfatter, i sammenkoblingspunkter oversteg udbuddet — til mindsteprisen, hvor der er tale om auktioner — af produkter, der skulle bruges enten i det pågældende år eller i et af de to efterfølgende år:

                                          a)

                                          kapacitetsbegrænsninger for mindst tre produkter med uafbrydelig kapacitet af en varighed på en måned eller

                                          b)

                                          for så vidt angår mindst to produkter med uafbrydelig kapacitet af en varighed på et kvartal eller

                                          c)

                                          for så vidt angår mindst ét produkt med uafbrydelig kapacitet af en varighed på et år eller mere eller

                                          d)

                                          i tilfælde, hvor der ikke har været udbudt produkter med uafbrydelig kapacitet og med en varighed af en måned eller længere.

                              2)

                              Viser den årlige overvågningsrapport, at det er usandsynligt, at den situation, der er defineret i punkt 1), vil komme igen i de følgende tre år, f.eks. fordi kapaciteten øges på grund af fysisk udvidelse af nettet eller opsigelse af langtidskontrakter, kan de relevante nationale regulerende myndigheder vedtage at »use it or lose it«-mekanismen for uafbrydelig kapacitet et døgn frem skal bortfalde.

                              3)

                              Renominering af uafbrydelig kapacitet er tilladt op til 90 % og ned til 10 % af den kapacitet, som der er indgået aftale om med en netbruger på sammenkoblingspunktet. Hvis nomineringen overstiger 80 % af den aftalte kapacitet, kan halvdelen af den ikke-nominerede mængde dog renomineres i opadgående retning. Hvis nomineringen ikke overstiger 20 % af den aftalte kapacitet, kan halvdelen af den nominerede mængde renomineres i nedadgående retning. Anvendelsen af dette punkt berører ikke de gældende nødforanstaltninger.

                              4)

                              Den oprindelige indehaver af den aftalte kapacitet kan renominere den del af sin aftalte uafbrydelige kapacitet, som der gælder restriktioner for, som afbrydelig kapacitet.

                              5)

                              Punkt 3) finder ikke anvendelse på netbrugere — personer eller virksomheder og de virksomheder, de kontrollerer, jf. artikel 3 i forordning (EF) nr. 139/2004 — der havde mindre end 10 % af det foregående års gennemsnitlige tekniske kapacitet på sammenkoblingspunktet.

                              6)

                              For sammenkoblingspunkter, hvor der anvendes en »use it or lose it«-mekanisme for uafbrydelig kapacitet et døgn frem i overensstemmelse med punkt 3), skal den nationale regulerende myndighed vurdere sammenhængen med overtegnings- og tilbagekøbsordningen, jf. afsnit 2.2.2, og myndigheden kan på dette grundlag træffe afgørelse om ikke at anvende afsnit 2.2.2 på disse sammenkoblingspunkter. En sådan afgørelse skal straks meddeles agenturet og Kommissionen.

                              7)

                              En national regulerende myndighed kan vedtage at anvende en »use it or lose it«-mekanisme for uafbrydelig kapacitet et døgn frem i overensstemmelse med punkt 3) på ethvert sammenkoblingspunkt. Inden den nationale regulerende myndighed træffer afgørelse, skal den høre de tilstødende medlemsstaters nationale regulerende myndigheder. Den nationale regulerende myndighed tager i forbindelse med sine afgørelser hensyn til de tilstødende nationale regulerende myndigheders udtalelser.

                        2.2.4.   Returnering af aftalt kapacitet

                  Transmissionssystemoperatørerne skal acceptere enhver returnering af uafbrydelig kapacitet, som netbrugeren har indgået aftale om på et sammenkoblingspunkt, undtagen kapacitetsprodukter med en varighed på et døgn eller mindre. Netbrugerens rettigheder og pligter i henhold til kapacitetsaftalen gælder fortsat, indtil transmissionssystemoperatøren omfordeler kapaciteten, og i det omfang transmissionssystemoperatøren ikke omfordeler kapaciteten. Den returnerede kapacitet anses først for omfordelt, når al den til rådighed stående kapacitet er tildelt. Transmissionssystemoperatøren underretter straks netbrugeren om enhver omfordeling af den returnerede kapacitet. Den nationale regulerende myndighed skal godkende de nærmere vilkår og betingelser for returnering af kapacitet, navnlig for tilfælde, hvor flere netbrugere returnerer deres kapacitet.
                  2.2.5.   »Use it or lose it«-mekanisme for langfristet kapacitet

                              1)

                              De nationale regulerende myndigheder skal forlange, at transmissionssystemoperatørerne helt eller delvis trækker den aftalte kapacitet tilbage, som en netbruger systematisk har underudnyttet på et sammenkoblingspunkt, når denne bruger ikke har solgt eller på rimelige vilkår har udbudt sin uudnyttede kapacitet til salg, og andre netbrugere anmoder om uafbrydelig kapacitet. Der er navnlig tale om systematisk underudnyttelse af aftalt kapacitet, hvis:

                                          a)

                                          netbrugeren bruger mindre end 80 % i gennemsnit af sin aftalte kapacitet både fra den 1. april til den 30. september og fra den 1. oktober til den 31. marts med en effektiv aftaleløbetid på mere end et år, uden at dette har kunnet begrundes behørigt, eller

                                          b)

                                          netbrugeren systematisk nominerer tæt på 100 % af sin aftalte kapacitet og renominerer i nedadgående retning for at omgå reglerne i afsnit 2.2.3, punkt 3).

                              2)

                              Anvendelse af en »use it or lose it«-mekanisme for uafbrydelig kapacitet et døgn frem må ikke anses for at være en grund til ikke at anvende punkt 1).

                              3)

                              Tilbagetrækning skal medføre, at netbrugeren mister sin aftalte kapacitet helt eller delvis for en bestemt periode eller for resten af den effektive aftaleløbetid. Netbrugerens rettigheder og pligter i henhold til kapacitetsaftalen gælder fortsat, indtil transmissionssystemoperatøren omfordeler kapaciteten, og i det omfang transmissionssystemoperatøren ikke omfordeler kapaciteten.

                              4)

                              Transmissionssystemoperatørerne forelægger regelmæssigt de nationale regulerende myndigheder alle de data, der er nødvendige for at overvåge udnyttelsesgraden for aftalt kapacitet med en effektiv aftaleløbetid på over et år eller med tilbagevendende kvartaler, der dækker mindst to år.«

                  2.

                  Afsnit 3.1.1, punkt 1), ændres således:

                              a)

                              Litra e) affattes således:

                                          »e)

                                          i et downloadbart format, der er aftalt mellem transmissionssystemoperatørerne og de nationale regulerende myndigheder — på grundlag af en udtalelse, som agenturet skal fremsætte, om et harmoniseret format — og som gør det muligt at foretage kvantitative analyser«.

                              b)

                              Følgende indsættes som litra h):

                                          »h)

                                          alle data skal fra den 1. oktober 2013 stilles til rådighed på én central EU-platform, der etableres af ENTSOG på et omkostningseffektivt grundlag.«

                  3.

                  I afsnit 3.3, punkt 1), indsættes som litra h), i), j), k) og l):

                              »h)

                              forekomsten af afviste, juridisk gyldige anmodninger om produkter med uafbrydelig kapacitet af en varighed på en måned eller mere, herunder hvor mange anmodninger og hvor store mængder der er afvist, og

                              i)

                              hvor der er tale om auktioner: hvor og hvornår produkter med uafbrydelig kapacitet af en varighed på en måned eller mere er blevet solgt til priser, der var højere end mindsteprisen

                              j)

                              hvor og hvornår der ikke er blevet udbudt noget produkt med uafbrydelig kapacitet af en varighed på en måned eller mere i den ordinære tildelingsproces

                              k)

                              hvor stor en kapacitet, der i alt er stillet til rådighed ved anvendelse af de procedurer for håndtering af kapacitetsbegrænsninger, der er fastsat i afsnit 2.2.2, 2.2.3, 2.2.4 og 2.2.5 for hver anvendt procedure for håndtering af kapacitetsbegrænsninger

                              l)

                              litra h) -k) finder anvendelse fra den 1. oktober 2013«.


title: 2014/451/EU: Rådets afgørelse af 26. maj 2014 om undertegnelse og indgåelse af deltagelsesaftalen mellem Den Europæiske Union og Det Schweiziske Forbund om Det Schweiziske Forbunds deltagelse i Den Europæiske Unions bistandsmission vedrørende integreret grænseforvaltning i Libyen (EUBAM Libya)

text:
               12.7.2014

               DA

               Den Europæiske Unions Tidende

               L 205/2

         RÅDETS AFGØRELSE
   af 26. maj 2014
   om undertegnelse og indgåelse af deltagelsesaftalen mellem Den Europæiske Union og Det Schweiziske Forbund om Det Schweiziske Forbunds deltagelse i Den Europæiske Unions bistandsmission vedrørende integreret grænseforvaltning i Libyen (EUBAM Libya)

      (2014/451/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37, sammenholdt med artikel 218, stk. 5 og 6, i traktaten om Den Europæiske Unions funktionsmåde,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Artikel 10, stk. 4, i Rådets afgørelse 2013/233/FUSP af 22. maj 2013 om Den Europæiske Unions bistandsmission vedrørende integreret grænseforvaltning i Libyen (EUBAM Libya) (1) fastsætter, at detaljerede ordninger vedrørende tredjestaters deltagelse fastlægges i aftaler, der indgås i henhold til artikel 37 i traktaten om Den Europæiske Union, og yderligere tekniske ordninger.

               (2)

               Efter vedtagelsen af Rådets afgørelse den 17. marts 2014 om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik forhandlet en deltagelsesaftale mellem Den Europæiske Union og Det Schweiziske Forbund om Det Schweiziske Forbunds deltagelse i Den Europæiske Unions bistandsmission vedrørende integreret grænseforvaltning i Libyen (EUBAM Libya) (»deltagelsesaftalen«).

               (3)

               Deltagelsesaftalen bør godkendes —

         VEDTAGET DENNE AFGØRELSE:
   Artikel 1
   Deltagelsesaftalen mellem Den Europæiske Union og Det Schweiziske Forbund om Det Schweiziske Forbunds deltagelse i Den Europæiske Unions bistandsmission vedrørende integreret grænseforvaltning i Libyen (EUBAM Libya) godkendes herved på Unionens vegne.
   Teksten til deltagelsesaftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne deltagelsesaftalen med bindende virkning for Unionen.
   Artikel 3
   Formanden for Rådet afgiver på Unionens vegne den underretning, der er omhandlet i artikel 9, stk. 1, i deltagelsesaftalen.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 26. maj 2014.

            På Rådets vegne

         Ch. VASILAKOS

            Formand

      (1)  EUT L 138 af 24.5.2013, s. 15.


title: 2011/561/EU: Europa-Parlamentets afgørelse af 10. maj 2011 om decharge for gennemførelsen af Den Europæiske Unions almindelige budget for regnskabsåret 2009, Sektion VII — Regionsudvalget

text:
               27.9.2011

               DA

               Den Europæiske Unions Tidende

               L 250/101

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af Den Europæiske Unions almindelige budget for regnskabsåret 2009, Sektion VII — Regionsudvalget
   (2011/561/EU)
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2009 (1),
   der henviser til Den Europæiske Unions endelige årsregnskab for regnskabsåret 2009 (SEK(2010) 963 — C7-0217/2010) (2),
   der henviser til Regionsudvalgets årsberetning til dechargemyndigheden om de interne revisioner, der er foretaget i 2009,
   der henviser til Revisionsrettens årsberetning om budgetgennemførelsen i regnskabsåret 2009 med institutionernes svar (3),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),
   der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget (A7-0139/2011),

               1.

               meddeler Regionsudvalgets generalsekretær decharge for gennemførelsen af Regionsudvalgets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT L 69 af 13.3.2009.

      (2)  EUT C 308 af 12.11.2010, s. 1.

      (3)  EUT C 303 af 9.11.2010, s. 1.

      (4)  EUT C 308 af 12.11.2010, s. 129.

      (5)  EFT L 248 af 16.9.2002, s. 1.
    ---documentbreak---

               27.9.2011

               DA

               Den Europæiske Unions Tidende

               L 250/102

         EUROPA-PARLAMENTETS BESLUTNING
   af 10. maj 2011
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2009, Sektion VII — Regionsudvalget
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2009 (1),
   der henviser til Den Europæiske Unions endelige årsregnskab for regnskabsåret 2009 (SEK(2010) 963 — C7-0217/2010) (2),
   der henviser til Regionsudvalgets årsberetning til dechargemyndigheden om de interne revisioner, der er foretaget i 2009,
   der henviser til Revisionsrettens årsberetning om budgetgennemførelsen i regnskabsåret 2009 med institutionernes svar (3),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),
   der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget (A7-0139/2011),

               1.

               bemærker, at Regionsudvalgets disponible forpligtelsesbevillinger i 2009 beløb sig til i alt 88 000 000 EUR (i 2008 93 000 000 EUR) med en udnyttelsesgrad på 98,37 %, hvilket er over gennemsnittet for de øvrige institutioner (97,69 %);

               2.

               bemærker, at det af Revisionsrettens årsberetning fremgår, at revisionen ikke gav anledning til væsentlige bemærkninger, hvad angår Regionsudvalget;

               3.

               bemærker, at Regionsudvalget fik 10 stillinger mere i 2009 (og yderligere fire i 2010), og glæder sig over vedtagelsen af flekstidsordningen, der trådte i kraft den 1. januar 2011; bemærker Regionsudvalgets indsats for at undersøge mulighederne for telearbejde; bemærker også den betydelige stigning i Regionsudvalgets uddannelsesbudget (12 % sammenlignet med 2008) og stigningen i antallet af uddannelseskurser med et skift i retning af mere målrettede kurser, der har til formål at øge viden på et bestemt område;

               4.

               bemærker med tilfredshed, at Regionsudvalget i 2009 ajourførte sit analytiske budgetovervågningsværktøj »BudgetWatch«, der giver mere dækkende oplysninger om Regionsudvalgets budget og fremmer gennemførelsen af Regionsudvalgets budgetmidler og identificerer områder, som kræver administrationens opmærksomhed;

               5.

               bemærker med tilfredshed, at den administrative samarbejdsaftale mellem Regionsudvalget og Det Europæiske Sociale og Økonomiske Udvalg (EØSU) for 2008-2014 ifølge Regionsudvalgets bemærkninger som svar på Parlamentets beslutning af 5. maj 2010 om decharge for regnskabsåret 2008 (6) er tilstrækkeligt gennemført, og bemærker, at der for øjeblikket ikke er konstateret andre behov for at forbedre de praktiske aspekter, at udvalgene stadig er opmærksomme på behovet for at opretholde et højt harmoniseringsniveau, og at dette garanteres af forvaltningsstrukturen i den administrative samarbejdsaftale; opfordrer Regionsudvalget og EØSU til at oplyse, om afkoblingen som følge af denne aftale har været budgetneutral, og rapportere til dechargemyndigheden om resultaterne af midtvejsrevisionen af denne aftale, som skal finde sted i 2011;

               6.

               bemærker indsatsen inden for interinstitutionelt samarbejde, navnlig den igangværende indførelse af personaleadministrationssystemet »Sysper2« og forberedelserne i forbindelse hermed;

               7.

               bemærker, at den interne revisionstjeneste gennemførte revisioner af hensigtsmæssigheden af budgetplanlægningssystemer (afsluttet i 2009) og af lovligheden af metoden til fastsættelse af rettigheder såvel som opfølgning af resultaterne af tjenesterejseudgifter og eksterne studier og ekspertrådgivning og den anden opfølgning af anvendelsen af interne kontrolstandarder og hensigtsmæssigheden af finansielle kredsløb; bemærker med hensyn til sidstnævnte, at denne, selv om der var tale om anden opfølgning, stadig udviste en forholdsvis lav resultatindikator (dvs. antallet af anbefalinger gennemført inden for 12 måneder); bemærker også, at den planlagte undersøgelse af kvaliteten af den interne revisionstjenestes funktion ikke blev gennemført;

               8.

               fastholder sin holdning om, at alle EU-institutionernes medlemmers erklæringer om finansielle interesser for gennemsigtighedens skyld bør være tilgængelige på internettet via et offentligt register; minder Regionsudvalget om sin anmodning om, at dets medlemmer offentliggør erklæringer om deres finansielle interesser eller relevante oplysninger om erhvervsaktiviteter, lønnede hverv eller aktiviteter; bemærker med tilfredshed Regionsudvalgets svar herpå, navnlig skrivelsen af 11. februar 2011 fra Regionsudvalgets formand; anmoder udvalget om at følge op på dette spørgsmål i sin årlige aktivitetsrapport;

               9.

               påskønner den fortsat høje kvalitet af Regionsudvalgets årlige aktivitetsrapporter og glæder sig over, at de indeholder en opfølgning af Parlamentets tidligere dechargeafgørelser;

               10.

               opfordrer Regionsudvalget til hurtigst muligt i løbet af 2011 at udarbejde en omfattende udgiftsoversigt over alle aktivitetsområder for at sikre, at alle udgiftsprogrammer giver mest mulig valuta for pengene, og dermed finde mulige besparelser, som ville lette presset på budgettet i denne periode med stramninger.

      (1)  EUT L 69 af 13.3.2009.

      (2)  EUT C 308 af 12.11.2010, s. 1.

      (3)  EUT C 303 af 9.11.2010, s. 1.

      (4)  EUT C 308 af 12.11.2010, s. 129.

      (5)  EFT L 248 af 16.9.2002, s. 1.

      (6)  EUT L 252 af 25.9.2010, s. 98.


title: Rådets afgørelse (FUSP) 2017/1933 af 23. oktober 2017 om ændring af afgørelse (FUSP) 2015/1763 om restriktive foranstaltninger i lyset af situationen i Burundi

text:
               24.10.2017

               DA

               Den Europæiske Unions Tidende

               L 273/9

         RÅDETS AFGØRELSE (FUSP) 2017/1933
   af 23. oktober 2017
   om ændring af afgørelse (FUSP) 2015/1763 om restriktive foranstaltninger i lyset af situationen i Burundi
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 1. oktober 2015 vedtog Rådet afgørelse (FUSP) 2015/1763 (1) om restriktive foranstaltninger i lyset af situationen i Burundi.

               (2)

               På grundlag af en gennemgang af afgørelse (FUSP) 2015/1763 bør de restriktive foranstaltninger forlænges indtil den 31. oktober 2018.

               (3)

               Afgørelse (FUSP) 2015/1763 bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Artikel 6, stk. 2, i afgørelse (FUSP) 2015/1763 affattes således:

      »Denne afgørelse anvendes indtil den 31. oktober 2018.«

   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Luxembourg, den 23. oktober 2017.

            På Rådets vegne

         K. IVA

            Formand

      (1)  Rådets afgørelse (FUSP) 2015/1763 af 1. oktober 2015 om restriktive foranstaltninger i lyset af situationen i Burundi (EUT L 257 af 2.10.2015, s. 37).


title: Kommissionens beslutning af 15. februar 1978 om fastsættelse af mindstesalgspriser for frosset oksekød, der er udbudt til salg af interventionsorganerne i henhold til forordning (EØF) nr. 2900/77, og fastlæggelse af, hvilke mængder frosset oksekød til forarbejdning, der kan indføres på særlige betingelser i første kvartal af 1978

text:
Nr. L 69/36                                       De Europæiske Fællesskabers Tidende                                      11 . 3 . 78
                                                 KOMMISSIONENS BESLUTNING
                                                          af 15 . februar 1978
                  om fastsættelse af mindstesalgspriser for frosset oksekød, der er udbudt til salg
                  af interventionsorganerne i henhold til forordning (EØF) nr. 2900/77 , og fastlæg
                  gelse af, hvilke mængder frosset oksekød til forarbejdning , der kan indføres på
                                              særlige betingelser i første kvartal af 1978
                                                             (78/258/EØF)
KOMMISSIONEN FOR DE EUROPÆISKE                                          gennemførelsesbestemmelserne for særlige importord
FÆLLESSKABER HAR —                                                      ninger for visse former for frosset oksekød bestemt til
                                                                        forarbejdning er fastsat i Kommissionens forordning
under henvisning til traktaten om oprettelse af Det                     (EØF) nr. 597/77 af 18 . marts 1977 (7), senest ændret
europæiske økonomiske Fællesskab,                                       ved forordning (EØF) nr. 2901 /77 (8) ; ordningen med
                                                                        importlicenser for disse produkter er fastsat i forord
                                                                        ning (EØF) nr. 585/77 af 18 . marts 1977 (9), senest
under henvisning til Rådets forordning (EØF) nr. 805/                   ændret ved forordning (EØF) nr. 2901 /77 ;
68 af 27. juni 1968 om den fælles markedsordning for
oksekød ( ! ), senest ændret ved forordning (EØF) nr.
425/77 (2), særlig artikel 7, stk. 3, og artikel 14, stk. 4,            de i denne beslutning fastsatte foranstaltninger er i
litra a), og                                                            overensstemmelse med udtalelse fra Forvaltningskomi
                                                                        teen for Oksekød —
ud fra følgende betragtninger :
I henhold til artikel 1 1 i Kommissionens forordning
(EØF) nr. 216/69 af 4. februar 1969 om de nærmere                       VEDTAGET FØLGENDE BESLUTNING :
regler for afsætningen af det af interventionsorganerne
købte frosne oksekød (3) skal mindstesalgspriserne for
produkter udbudt i licitation fastsættes under hensyn
tagen til de modtagne bud ;                                                                       Artikel 1
i overensstemmelse med Kommissionens forordning                          1 . De mindstesalgspriser for det af interventionsor
(EØF) nr. 2900/77 af 22. december 1977 om gennem                       ganerne oplagrede frosne oksekød, der skal tages i be
førelsesbestemmelser for salg af oksekød, som inter                    tragtning i forbindelse med licitationen i henhold til
ventionsorganerne ligger inde med, med henblik på at                    forordning (EØF) nr. 2900/77, for hvilkes ) fristen for
tillade indførsel af frosset oksekød til forarbejdning                  indlevering af bud udløb den 30 . januar 1 L 78 , er an
med fuld suspension af importafgiften (4), ændret ved                   ført i bilaget til denne beslutning.
forordning (EØF) nr. 148 /78 (5), er visse mængder fros
set oksekød blevet udbudt i licitation ; mindstesalgspri
serne bør følgelig fastsættes ;                                         2. De bud, der er indgivet i forbindelse med den i
                                                                        stk. 1 nævnte licitation , og som vedrører andre end de
                                                                        i bilaget anførte produkter, kan ikke antages
i Rådets skønsmæssige opgørelse af 13 . december
 1977 vedrørende oksekød bestemt til forarbejdningsin
dustrier for perioden fra 1 . januar til 31 . december
 1978 (6) blev det anslået, at underskuddet af forarbejd                                         Artikel 2
ningskød ville udgøre 50 000 tons kød ;
                                                                         For tidsrummet fra 1 . januar til 31 . marts 1978 fastsæt
i henhold til artikel 14, stk. 4, litra a), i forordning                tes de i artikel 14, stk. 4, litra a), i forordning (EØF) nr.
(EØF) nr. 805/68 skal det fastlægges, hvilke mængder                    805/68 omhandlede maksimumsmængder, udtrykt i
der kan indføres hvert kvartal, af henholdsvis det i stk.               ikke udbenet kød, til :
 1 , litra a), og i stk. 1 , litra b), i nævnte artikel omhand
lede kød ;
                                                                        a) 5 027 tons for kød bestemt til fremstilling af kon
                                                                            serves som omhandlet i artikel 1 , stk. 5, i forord
(■)   EFT   nr. L  148 af 28 . 6. 1968 , s. 24.
(2)   EFT   nr. L  61 af 5 . 3 . 1977, s. 1 .                               ning (EØF) nr. 597/77,
(3)   EFT   nr. L  28 af 5 . 2. 1969, s. 10 .
(<)   EFT   nr. L  338 af 28 . 12. 1977, s. 6.                          (7) EFT nr. L 76 af 24. 3 . 1977, s. 1 .
(5)   EFT  nr.  L  22 af 27. 1 . 1978 , s. 18 .                         (8) EFT nr. L 338 af 28 . 12. 1977, s. 9 .
(6)   EFT   nr. L  330 af 23 . 12. 1977, s. 30 .                        (9) EFT nr. L 75 af 23 . 3 . 1977, s. 5.
 ---pagebreak--- 11 . 3 . 78                           De Europæiske Fællesskabers Tidende                         Nr. L 69/37
b) 7 816 tons for kød bestemt til fremstilling af pro    Udfærdiget i Bruxelles, den 15. februar 1978 .
    dukter som omhandlet i artikel 1 , stk. 6, i forord
    ning (EØF) nr. 597/77.                                                      På Kommissionens vegne
                      Artikel 3                                                    Finn GUNDELACH
Denne beslutning er rettet til medlemsstaterne.                                       Næstformand
 ---pagebreak--- Nr. L 69/38                                        De Europæiske Fællesskabers Tidende                                              11 . 3 . 78
                          ANNEXE — ANHANG — ALLEGATO — BIJLAGE — ANNEX — BLLAG
                                                   BUNDESREPUBLIK DEUTSCHLAND (»)
                                                                                Prix de vente minimaux
                                                                                Mindestverkaufspreise
                                                                                Prezzi minimi di vendita
                                                                                Minimumverkoopprijzen
                                       Produits — Erzeugnisse — Prodotti                                Minimum selling prices
                                       Produkten — Products — Produkter                                     Mindstesalgspriser
                                                                                UC/t — RE/t — UC/t — RE/ton —
                                                                                u.a./tonne — RE/ton
                                                                                A                        B
             Bullen A :
                 Vorderviertel, gerade Schnittführung mit 8 Rippen                                   1 758                    2 007
             (') Avis d adjudication n° DP — 1 , JO n° C 11 du 13 . K 1978, p. 27.
            (*)  Ausschreibung Nr. DP — 1 , ABI. Nr. C 11 vom 13. 1 . 1978, S. 27.
            (3)  Bando di gara n. D P — 1 , GU n. C 11 del 13 . 1 . 1978, pag. 27.
            (*)  Bericht van inschrijving nr. D P — 1 , PB nr. C 11 van 13, 1 , 1978 , blz. 27.
            ( 1) Notice of invitation to tender No D P — 1 , OJ No C 11 , 13. 1 . 1978 , p. 27.
            (*)  Licitationsbekendtgørelse nr. D P — 1 , EFT nr. C 11 af 13 . 1 . 1978, s. 27.
                                                                    DANMARK (2)
                                                                                Prix de vente minimaux
                                                                                Mindestverkaufspreise
                                                                                Prezzi minimi- di vendita
                                                                                Minimumverkoopprijzen
                                       Produits — Erzeugnisse — Prodotti                                Minimum selling prices
                                      Produkten — Products — Produkter                                      Mindstesalgspriser
                                                                                UC/t — RE/t — UC/t — RE/ton —
                                                                                u.a./tonne — RE/ton
                                                                                A                        B
              Ungtyre 1, kvalitet :
                 Bryst og slag                                                                       1 657                   2 030
              Tyre prima kvalitet :
                 Bryst og slag                                                                         —
                                                                                2010
            (2)  Avis d adjudication n° DK P — 1 , JO n» C U du 13 . 1 . 1978 , p. 24.
            (2)  Ausschreibung Nr. DK P — 1 , ABl . Nr. C 11 vom 13 . 1 . 1978, S. 24.
            (2)  Bando di gara n . DK P — 1 , GU n . C 11 del 13. 1 . 1978 , pag. 24.
            (2)  Bericht van inschrijving nr. DK P — 1 , PB nr. C 11 van 13 . 1 . 1978, blz . 24.
            (2)  Notice of invitation to tender No DK P — 1 , OJ No. C 11 , 13 . 1 . 1978, p. 24.
            (2)  Licitationsbekendtgørelse nr. DK P — 1 , EFT nr. C 11 af 13. 1 . 1978 , s. 24.
 ---pagebreak--- 11 . 3 . 78                                        De Europæiske Fællesskabers Tidende                                                Nr. L 69 /39
                                                                       IRELAND *
                                                                                Prix de vente minimaux
                                                                                Mindestverkaufspreise
                                                                                Prezzi minimi di vendita
                                                                                Minimumverkoopprijzen
                                       Produits — Erzeugnisse — Prodotti                                  Minimum selling prices
                                      Produkten — Products — Produkter                                        Mindstesalgspriser
                                                                                UC/t — RE/t — UC/t — RE/ton —
                                                                                u.a./tonne — RE/ton
                                                                                A                        B
            Steers 1 and 2 and Heifers 2 :
                 forequarters excluding cube rolls                                                     2 150                   2 325
                 plates and flanks                                                                     1 618                    1 803
            (')  Avis d adjudication n» IRL P — 1 , JO n» C U du 13. 1 . 1978 , p. 36.
            (')  Ausschreibung Nr. IRL P — 1 , ABl . Nr. C 11 vom 13. 1 . 1978 , S. 36.
            (l)  Bando di gara n . IRL P — 1 , GU n . C 1 1 del 13. 1 . 1978 , pag. 36.
            ( !) Bericht van inschrijving nr. IRL P — 1 , PB nr. C 11 van 13 . 1 . 1978 , blz. 36.
            (*)  Notice of invitation to tender No IRL P — 1 , OJ No C 11 , 13 . 1 . 1978 , p. 36 .
            (*)  Licitationsbekendtgørelse nr. IRL P — 1 , EFT nr. C 1 1 af 13 . 1 . 1978 , s . 36.
                                                                         ITALIA (2)
                                                                                Prix de vente minimaux
                                                                                Mindestverkaufspreise
                                                                                Prezzi minimi di vendita
                                                                                Minimumverkoopprijzen
                                       Produits — Erzeugnisse — Prodotti                                  Minimum selling prices
                                       Produkten — Products — Produkter                                       Mindstesalgspriser
                                                                                UC/t — RE/t — UC/t — RE/ton —
                                                                                u.a./tonne — RE/ton
                                                                                A                        B
              Vitelloni 1 :
                 Quarti anteriori, taglio a 8 costole, il pancettone fa parte
                 del quarto anteriore                                                                  1 601                    1 820
              Vitelloni 2 :
                 Quarti anteriori, taglio a 8 costole, il pancettone fa parte
                 del quarto anteriore                                                                    —                      1 757
            (2)  Avis d adjudication n° IT P — 1 , JO n» C 11 du 13 . 1 . 1978, p. 35.
            (2)  Ausschreibung Nr. IT P — 1 , ABl . Nr. C 11 vom 13. 1 . 1978 , S. 35.
            (2)  Bando di gara n. IT P — 1 , GU n. C 11 del 13. 1 . 1978, pag. 35.
            (2)  Bericht van inschrijving nr. IT P — 1 , PB nr. C 11 van 13 . 1 . 1978 , blz. 35 .
            (2)  Notice of invitation to tender No IT P — 1 , OJ No C 11 , 13. 1 . 1978, p. 35.
            (2)  Licitationsbekendtgørelse nr. IT P — 1 , EFT nr. C 11 af 13 . 1 . 1978 , s. 35.
 ---pagebreak--- Nr. L 69/40                                        De Europæiske Fællesskabers Tidende                                                   11 . 3 . 78
                                                                   NEDERLAND 1
                                                                                Prix de vente minimaux
                                                                                Mindestverkaufspreise
                                                                                Prezzi minimi di vendita
                                                                                Minimumverkoopprijzen
                                       Produits — Erzeugnisse — Prodotti                                   Minimum selling prices
                                       Produkten — Products — Produkter                                        Mindstesalgspriser
                                                                                UC/t — RE/t — UC/t — RE/ton —
                                                                                u.a./tonne — RE/ton
                                                                                A                          B
            Stieren, le kwaliteit :
                  Voorvoeten, op 8 ribben recht afgesneden                                              1 675                     1 933
              Vaarzen, Ie kwaliteit :
                  Voorvoeten, op 8 ribben recht afgesneden                                              1 620                       —
            (')   Avis d adjudication n° NL P — 1 , JO n» C 11 du 13 . 1 . 1978 , p. 31 .
            (')   Ausschreibung Nr. NL P — 1 , ABl . Nr. C 11 vom 13 . 1 . 1978 , S. 31 .
            (*)   Bando di gara n . NL P — 1 , GU n . C 1 1 del 13 . 1 . 1978 , pag. 31 .
            (*)   Bericht van inschrijving nr. NL P — 1 , PB nr. C 11 van 13 . 1 . 1978 , blz . 31 .
            (') Notice of invitation to tender No NL P — 1 , OJ No C 11 , 13 . 1 . 1978 , p. 31 .
            ( ] ) Licitationsbekendtgørelse nr. NL P — 1 , EFT nr. C 11 af 13 . 1 . 1978 , s. 31 .
                                                               UNITED KINGDOM (2 )
                                                                                Prix de vente minimaux
                                                                                Mindestverkaufspreise
                                                                                Prezzi minimi di vendita
                                                                                Minimumverkoopprijzen
                                        Produits — Erzeugnisse — Prodotti                                   Minimum selling prices
                                        Produkten — Products — Produkter                                        Mindstesalgspriser
                                                                                UC/t — RE/t — UC/t — RE/ton —
                                                                                u.a./tonne — RE/ton
                                                                                A                         B
             Steers M, H, UM, UH and T :
                  forequarters straight cut at 1 0th rib                                                 1 650                     1 858
              Heifers M/H and T:
                  forequarters straight cut at 10th rib                                                  1 584                       —
             (2) Avis d adjudication n° UK P — 1 , JO n» C 1 1 du 13. 1 . 1978, p. 21 .
             (2) Ausschreibung Nr. UK P — 1 , ABl . Nr. C 11 vom 13 . 1 . 1978 , S. 21 .
             (2) Bando di gara n . UK P — 1 , GU n . C 11 del 13. 1 . 1978, pag. 21 .
             (2) Bericht van inschrijving nr. UK P — 1 , PB nr. C 11 van 13 . 1 . 1978 , blz. 21 .
             (2) Notice of invitation to tender No UK P — 1 , OJ No C 11 , 13 . 1 . 1978 , p. 21 .
             (2) Licitationsbekendgørelse nr. UK P — 1 , EFT nr. C 11 af 13 . 1 . 1978 , s. 21 .
 ---pagebreak--- 11 . 3 . 78                              De Europæiske Fællesskabers Tidende                                           Nr. L 69/41
            A. Applicable seulement aux offres qui indiquent 1 intention d importer de la viande congelée desti
               née à la transformation définie à l'article 1 er paragraphe 5 du règlement (CEE) n° 597/77.
            A. Anwendbar nur für solche Angebote, in denen die Absicht angegeben ist, zur Verarbeitung be
               stimmtes Gefrierfleisch, wie im Artikel 1 Absatz 5 der Verordnung (EWG) Nr. 597/77 umschrie
               ben , einzuführen .
            A. Applicabile esclusivamente alle offerte che specifichino 1 intenzione di procedere ali importazione
               di carni congelate destinate alla trasformazione descritta all'articolo 1 , paragrafo 5, del regolamen
               to (CEE) n . 597/77.
            A. Slechts toe te passen voor aanbiedingen, waarin het vpornemen wordt vermeld het voor verwer
               king bestemde bevroren vlees zoals in artikel 1 , lid 5, van Verordening (EEG) nr. 597/77 om
               schreven , in te voeren .
            A. Applicable only to tenders which indicate the intention to import frozen meat intended for pro
               cessing as defined in Article 1 (5) of Regulation (EEC) No 597/77.
            A. Finder kun anvendelse pa bud med angivelse af hensigt til at indføre frosset kød bestemt til
               forarbejdning, som defineret i artikel l , stk. 5, i forordning (EØF) nr. 597/77.
            B. Applicable seulement aux offres qui indiquent 1 intention d importer de la viande congelée desti
               née à la transformation définie à l'article 1 « paragraphe 6 du règlement (CEE) n° 597/77.
            B. Anwendbar nur für solche Angebote, in denen die Absicht angegeben ist, zur Verarbeitung be
               stimmtes Gefrierfleisch, wie im Artikel 1 Absatz 6 der Verordnung (EWG) Nr. 597/77 umschrie
               ben , einzuführen .
            B. Applicabile esclusivamente alle offerte che specifichino l'intenzione di procedere ali importazione
               di carni congelate destinate alla trasformazione descritta all'articolo 1 , paragrafo 6, del regolamen
               to (CEE) n. 597/77.
            B. Slechts toe te passen voor aanbiedingen, waarin het voornemen wordt vermeld het voor verwer
               king bestemde bevroren vlees zoals in artikel 1 , lid 6, van Verordening (EEG) nr. 597/77 om
               schreven , in te voeren .
            B. Applicable only to tenders which indicate the intention to import frozen meat intended for pro
               cessing as defined in Article 1 (6) of Regulation (EEC) No 597/77.
            B. Finder kun anvendelse pa bud med angivelse af hensigt til at indføre frosset kød bestemt til
               forarbejdning, som defineret i artikel 1 , stk. 6, i forordning (EØF) nr. 597/77.


title: Rådets afgørelse (EU) 2017/434 af 13. februar 2017 om undertegnelse på Unionens vegne og om midlertidig anvendelse af samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling

text:
               14.3.2017

               DA

               Den Europæiske Unions Tidende

               L 67/1

         RÅDETS AFGØRELSE (EU) 2017/434
   af 13. februar 2017
   om undertegnelse på Unionens vegne og om midlertidig anvendelse af samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37,
   under henvisning til traktaten om Den Europæiske Unions funktionsmåde, særlig artikel 207 og 209 sammenholdt med artikel 218, stk. 5, og artikel 218, stk. 8, andet afsnit,
   under henvisning til fælles forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               I november 2011 gav Rådet Kommissionen og Unionens højtstående repræsentant for udenrigsanliggender og sikkerhedspolitik bemyndigelse til at indlede forhandlinger med Den Islamiske Republik Afghanistan om en samarbejdsaftale om partnerskab og udvikling (»aftalen«).

               (2)

               Forhandlingerne om aftalen var vellykkede, og aftalen blev paraferet den 2. juli 2015 i Kabul.

               (3)

               I henhold til aftalens artikel 59 kan aftalen anvendes midlertidigt forud for dens ikrafttræden.

               (4)

               Aftalen bør undertegnes på Unionens vegne, og visse bestemmelser i aftalen bør anvendes midlertidigt indtil afslutningen af de procedurer, som er nødvendige for indgåelse heraf.

               (5)

               Undertegnelsen af aftalen på Unionens vegne og midlertidig anvendelse af dele af aftalen mellem Unionen og Den Islamiske Republik Afghanistan berører ikke kompetencefordelingen mellem Unionen og dens medlemsstater i overensstemmelse med traktaterne —

         VEDTAGET DENNE AFGØRELSE:
   Artikel 1
   1.   Der gives herved bemyndigelse til undertegnelse på Unionens vegne af samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling med forbehold af indgåelse af aftalen.
   2.   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   1.   Indtil aftalen træder i kraft, i overensstemmelse med aftalens artikel 59 og under forbehold af de deri omhandlede meddelelser anvendes følgende dele af aftalen midlertidigt mellem Unionen og Den Islamiske Republik Afghanistan, dog kun i det omfang de omfatter spørgsmål, der henhører under Unionens kompetence, herunder spørgsmål under Unionens kompetence til at fastlægge og gennemføre en fælles udenrigs- og sikkerhedspolitik:

               a)

               Artikel 2 (Generelle principper)

               b)

               Artikel 3 (Politisk dialog)

               c)

               Artikel 4 (Menneskerettigheder)

               d)

               Artikel 5 (Ligestilling mellem kønnene)

               e)

               Afsnit III: (Udviklingssamarbejde)

               f)

               Afsnit IV: (Samarbejde om handel og investering)

               g)

               Artikel 28 (Samarbejde om migration)

               h)

               Afsnit VII: (Regionalt samarbejde)

               i)

               Afsnit VIII (Institutionelle rammer), i det omfang bestemmelserne i det pågældende afsnit er begrænset til det formål at sikre aftalens midlertidige anvendelse

               j)

               Afsnit IX (Afsluttende bestemmelser), i det omfang bestemmelserne i det pågældende afsnit er begrænset til det formål at sikre aftalens midlertidige anvendelse.

         2.   Den dato, fra hvilken de i stk. 1 omhandlede dele af aftalen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.
   Artikel 4
   Denne afgørelse træder i kraft dagen efter vedtagelsen.

      Udfærdiget i Bruxelles, den 13. februar 2017.

            På Rådets vegne

         L. GRECH

            Formand


title: 2010/809/EU: Europa-Parlamentets og Rådets afgørelse af 15. december 2010 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2010/014 SI/Mura, Slovenien)

text:
               28.12.2010

               DA

               Den Europæiske Unions Tidende

               L 342/21

         EUROPA-PARLAMENTETS OG RÅDETS AFGØRELSE
   af 15. december 2010
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2010/014 SI/Mura, Slovenien)
   (2010/809/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene på grund af globaliseringen, og at hjælpe dem med at vende tilbage til arbejdsmarkedet.

               (2)

               Globaliseringsfondens anvendelsesområde blev udvidet for ansøgninger indgivet fra den 1. maj 2009, således at det også omfatter støtte til arbejdstagere, der bliver afskediget som en direkte følge af den internationale finansielle og økonomiske krise.

               (3)

               Den interinstitutionelle aftale af 17. maj 2006 giver mulighed for at anvende Globaliseringsfonden inden for et årligt loft på 500 mio. EUR.

               (4)

               Slovenien indgav den 28. april 2010 en ansøgning om anvendelse af Globaliseringsfonden i forbindelse med afskedigelser i virksomheden Mura og supplerede den med yderligere oplysninger frem til den 24. juni 2010. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 2 247 940 EUR.

               (5)

               Der bør derfor som følge af Sloveniens ansøgning ydes støtte fra Globaliseringsfonden —

         VEDTAGET DENNE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2010 stilles der et beløb til rådighed fra Den Europæiske Fond for Tilpasning til Globaliseringen på 2 247 940 EUR i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 15. december 2010.

            På Europa-Parlamentets vegne

         J. BUZEK

            Formand

            På Rådets vegne

         O. CHASTEL

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.